Loko u nga tirhi loko vuleteri bya ntirho byi sungula, a ku na ku tiyisisa leswaku u ta kuma ntirho emakumu. Muthori loyi a ku nyikeke vuleteri a swi bohi leswaku a ku nyika ntirho. Kambe hi ku va na mbumambumelo na ntokoto wa ntirho u ta va eka xiyimo xo antswa ku kuma ntirho ku tlula eku sunguleni. U nga lava no ehleketa ku kuma mimbumambumelo yinwana kumbe u sungula bindzu ra wena? A swi ndzi tikelangi ku hlawula mina mufana. Bolo a yi famba emahlweni. Un'wana na un'wana loyi a twisisaka bolo ku fana na mina a a ta va a hlawurile leswi ndzi swi hlawuleke. Ma tiva tintanghu ta mina ta bolo leti a ndzi sele na tona loko ndzi nga si teka xiboho lexi, se a ko va tinyoka ntsena. Loko ndzi ku ndzi luma ehansi hi tona a ndzo rheta. Valala va mina a swi va olovela ngopfu ku ndzi jika. Loko va ndzi komba hala va nga kona, loko ndzi ku ndzi yima ndzi ku tserhe, a ndzo rheta, ndzi ku tshwirr, ivi vahlaleri va ba huwa. Vaseketeri va xipano xa mina va ku ndzi 'mbuti'. Ku nga ri ku swi vula khwatsi hi ndlela leyi.A va huwelela hi xiviri va ku,"Humesani mbuti leyi ya hi dyisa!".A ndzo tikuma ndzi ri nala wa va ka hina na lava hi tlangaka na vona. A swi tika. Hikwalaho ndzi lo kanya mbilu ndzi xava tikhokho na leswin'wana. Loko yi ri ndlala a yi nga ta vona hi munhu. A yi ta ndzi kenya swi nga voniwi. A ndzi ta ya dya ekaya namadyambu. Vusweti bya swiambalo bya vonaka kambe ndlala yi tumbela endzeni ka munhu. Hi swona leswi endlaka Vatsonga va ku ndlala i 'malwa-a-te-whi!"